Παύλος Γερουλάνος

Ο Παύλος Γερουλάνος (Αθήνα, 29 Μαΐου 1966https://www.yeroulanos.gr/chronologio/) είναι Έλληνας πολιτικός και βουλευτής του  ΠΑΣΟΚ - Κίνημα Αλλαγής από το 2023.

Στο παρελθόν έχει διατελέσει Υπουργός Πολιτισμού και Τουρισμού στις κυβερνήσεις Παπανδρέου και Παπαδήμου καθώς και βουλευτής Επικρατείας από το 2009 έως το 2012.

Βιογραφικά στοιχεία
Γεννήθηκε στην Αθήνα το 1966 και είναι γόνος της οικογένειας Γερουλάνου και της οικογένειας Καλλιγά. Πατέρας του ήταν ο Μαρίνος Ι. Γερουλάνος, αυλάρχης της βασίλισσας Άννας Μαρίας και μητέρα του η αρχαιολόγος Αιμιλία Καλλιγά, που υπήρξε πρόεδρος του Μουσείου Μπενάκη. Νονοί του είναι οι θείοι του Παύλος και Ανδρέας Καλλιγάς. Από την πλευρά του πατέρα του είναι δισέγγονος του Μαρίνου ΓερουλάνουΟ Μαρίνος Γερουλάνος ήταν ένας από τους θεράποντες ιατρούς του Ιωάννη Μεταξά όταν απεβίωσε. ενώ απο την πλευρά της μητέρας του, δισέγγονος του Πέτρου Καλλιγά και του Αντώνη Μπενάκη καθώς και τρισέγγονος των Εμμανουήλ Μπενάκη και Παύλου Καλλιγά. Είναι νυμφευμένος με τη Λάρα Μπαράζι, κόρη Σύρου χριστιανού επιχειρηματία, και έχει δύο κόρες, την Τατιάνα και την Αλεξάνδρα."Με όνομα βαρύ σαν ιστορία", Espresso (16.10.2009) 

Φοίτησε στο Ελληνικό Κολλέγιο του Λονδίνου. Σπούδασε Ιστορία στο Κολλέγιο Ουίλιαμς (πτυχίο 1988) και πραγματοποίησε μεταπτυχιακές σπουδές στο τμήμα Δημόσιας Διοίκησης του Πανεπιστημίου Χάρβαρντ και στο τμήμα Διοίκησης Επιχειρήσεων του Τεχνολογικού Ινστιτούτου Μασαχουσέτης (πτυχίο 1994). 

Εργάστηκε ως οικονομικός διευθυντής στην Photoelectron Corporation θυγατρική της Thermo Electron Corporation (1989-1992) και στις τράπεζες Alpha Finance και Barclays και με την επιστροφή του στην Ελλάδα (1994) ανέλαβε τη θέση του οικονομικού διευθυντή της οικογενειακής επιχείρησης ιχθυοτροφείων στην Κεφαλονιά και επόπτευσε την αναδιάρθρωση της εταιρείας. Από το 2004 έως το 2006 εργάστηκε ως σύμβουλος στην Egon Zehnder International. 

Η πρώτη του ανάμειξη με την πολιτική ήταν στις βουλευτικές εκλογές του Ηνωμένου Βασιλείου, ως συνεργάτης του βουλευτή του Εργατικού Κόμματος, Γκρέβιλ Τζάνερ. 

Το 1999 έγινε σύμβουλος του τότε Υπουργού Εξωτερικών, Γιώργου Παπανδρέου, και στη συνέχεια Γενικός Γραμματέας Αποδήμου Ελληνισμού μέχρι το 2004. Από το 2006 έως το 2009 ήταν διευθυντής του πολιτικού γραφείου του προέδρου του ΠΑΣΟΚ και τον Μάρτιο του 2008 έγινε γραμματέας του Τομέα Επικοινωνίας του κόμματος.Βιογραφικό του Παύλο Γερουλάνου , από την επίσημη ιστοσελίδα του ΠΑΣΟΚ Στις βουλευτικές εκλογές του 2009 κατείχε την πέμπτη θέση του ψηφοδελτίου Επικρατείας του ΠΑΣΟΚ και εξελέγη βουλευτής. 

Με τον σχηματισμό της κυβέρνησης Παπανδρέου διορίστηκε Υπουργός Πολιτισμού και Τουρισμού, ενώ διατήρησε τη θέση του και στην κυβέρνηση Παπαδήμου. Στις 17 Φεβρουαρίου 2012 έθεσε την παραίτησή του στη διάθεση του πρωθυπουργού, με αφορμή ένοπλη ληστεία στο παλαιό Αρχαιολογικό Μουσείο της Ολυμπίας, το δεύτερο περιστατικό κλοπής σε μουσείο της χώρας μέσα σε διάστημα λίγων εβδομάδων, καθώς είχε προηγηθεί η κλοπή δύο πινάκων ζωγραφικής και ενός χαρακτικού από την Εθνική Πινακοθήκη, στις αρχές Ιανουαρίου 2012.Πικάσο, Μοντριάν και Κάτσια η... λεία των διαρρηκτών της Εθνικής Πινακοθήκης, in.gr , 9/1/2012 Η παραίτησή του δεν έγινε δεκτή.Δεν έγινε δεκτή η παραίτηση Γερουλάνου, Τα Νέα, 18/2/2012 Στις Βουλευτικές Εκλογές του Μαΐου 2012 απέτυχε να εκλεγεί βουλευτής.

Το 2013, εκλέγεται μέλος της Κεντρικής Πολιτικής Επιτροπής του ΠΑΣΟΚ και επανεκλέγεται το 2015, οπότε και αναλαμβάνει υπεύθυνος του Τομέα Ανάπτυξης του κόμματος.

Στις Δημοτικές Εκλογές του 2019 ήταν υποψήφιος Δήμαρχος για τον Δήμο Αθηναίων, με την στήριξη του Κινήματος Αλλαγής και της Πολιτικής Κίνησης ΠΡΑΤΤΩ λαμβάνοντας ποσοστό 13,19% και την τρίτη θέση στον πρώτο γύρο.

Στις 28 Νοεμβρίου 2022 αναλαμβάνει Γραμματέας του Τομέα Τουρισμού του ΠΑΣΟΚ-Κινήματος Αλλαγής.

Στις εκλογές του Μαΐου και του Ιουνίου 2023 εξελέγη Βουλευτής Α' Αθηνών με το ΠΑΣΟΚ-Κίνημα Αλλαγής.

Στις 30 Ιουνίου 2024 ανακοίνωσε την υποψηφιότητά του για Πρόεδρος του ΠΑΣΟΚ - Κίνημα Αλλαγής στις Εσωκομματικές Εκλογές του 2024.

Παραπομπές

Εξωτερικοί σύνδεσμοι
Παύλος Γερουλάνος

Κατηγορία:Έλληνες βουλευτές επικρατείας
Κατηγορία:Βουλευτές Α΄ Αθηνών
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές εκλεγμένοι με το ΠΑΣΟΚ - Κίνημα Αλλαγής
Κατηγορία:Δημοτικοί Σύμβουλοι ανά την Ελλάδα
Κατηγορία:Έλληνες Γενικοί Γραμματείς
Κατηγορία:Έλληνες υπουργοί Πολιτισμού και Τουρισμού
Παυλος
Κατηγορία:Οικογένεια Μπενάκη
Κατηγορία:Οικογένεια Στρέιτ
Κατηγορία:Απόφοιτοι του Τεχνολογικού Ινστιτούτου Μασαχουσέτης
Κατηγορία:Απόφοιτοι του Πανεπιστημίου Χάρβαρντ
Κατηγορία:Έλληνες πολιτικοί του 21ου αιώνα